
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, ‏14 בנובמבר 2018
ו' בכסלו תשע"ט
מכרז היקפים משתנים מס' 36/10.2018: "המחצית השלישית - סמסטר קיץ" - בחינות בגרות

הבהרה 1

סיכום תשובות לשאלות שהגיעו עד לתאריך 22.10.2018
1. כללי

1. המועד האחרון להגשת הצעות למכרז שבנדון הינו 21.11.2018 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. בנספח מספר 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל:   michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
10. הפעילות במכרז הקודם למכרז זה בוצעה ע"י ויצו הסתדרות עולמית לנשים ציוניות ואדיוסיסטמס.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	
	מה קורה במצב חירום כאשר כל הקורסים באזור מסויים מתבטלים?

כיצד מתוגמל המפעיל? כיצד מתוגמלים המורים? האם מתחשבים במאלוס?
	ניסיון העבר מראה כי בחלק מהמקרים בהם היו מצבי חירום פנינו לרשויות שסייעו במתן פתרונות ביטחוניים מתאימים.


	2. 
	כללי
	
	נבקש לקבל את תעריפי שעת ההשגחה של החברות שזכו במכרז ההשגחה
	התשלום עבור המשגיחים ייקבע בין הקבלן במכרז זה לבין חברת השגחה שזכתה במכרז משרד החינוך.

	3. 
	כללי
	
	תלמידים הזכאים להתאמות – במהלך הקורס יצטרפו תלמידים הזקוקים להתאמות שונות על פי החלטות ועדות ההשמה בעניינם. 

לעיתים משמעות התאמות אלו היא שעות עבודה נוספות (כמו למשל בחינה בעל פה במבחנים השבועיים, שעות פרטניות וכיו"ב) 

אנא אשרו כי מסגרת השעות של הקורס תוגדל בהתאם להתאמות הנדרשות, ובכפוף לאישור המשרד.
	לא יינתנו שעות נוספות לתלמידים הזכאים להתאמות.

	4. 
	כללי
	
	תלמיד שחלה או נעדר מסיבה מוצדקת אחרת האם קיימת אפשרות להשלים בעבורו את השעות שהחסיר? 
	לא יינתנו שעות נוספות להשלמת שעות לתלמידים שנעדרו

	5. 
	2.1
	3
	האם יש לפרט את התקצוב הקשור לתפעול הפעילות השוטפת של בתי הספר שהרשת מפעילה ומנהלת (לדוגמא: שכל"מ)?

	ראו סעיף 1 יא' למסמך זה

	6. 
	2.4.6
	4
	להבנתו עניינו של מכרז זה בסיוע לתלמידים לשפר את סיכוייהם לעבור את בחינת הבגרות בהצלחה במקצוע אחד, על כן אין  חשיבות מיוחדת או יתרון מהותי למציע אשר מראה ניסיון בהגשת כמות נבחנים  מאשר למציע אשר הינו בעל ניסיון בהגשת נבחנים רבים במקצועות רבים ככל שניתן ועל כן כמות מחברות הבחינה שלו אף תהא גדולה משמעותית מאשר המציע הראשון.

חברתנו נמנית על המפעילים הגדולים והותיקים בישראל אשר מנהלים ומפעילים הלכה למעשה  17 בית ספר בפריסה ארצית למעל 1000 תלמידים בעלי מגוון רחב של לקויות למידה, לקויות על רקע נפשי ומוגבלויות (מש"ה, אוטיזם). חברתנו מעסיקה בפועל סגל עובדי הוראה ותומכי הוראה של מאות עובדים לשביעות רצון המשרד והרשויות המקומיות בהן פועלים מוסדות החינוך.

תכנית הלימודים  במוסדות החינוך המופעלים על ידי החברה, תואמת את הנדרש על ידי משרד החינוך, חינוך מיוחד, וכוללת גם הכנה והגשה לבגרויות בחלק מבתי הספר התיכוניים במגוון רחב של מקצועות לימוד .
על אף נסיונה העשיר של החברה, תנאי הסף כנוסחו במכרז, הדורש כמות נבחנים, אינו מאפשר לחברה להגיש הצעתה. מעבר לאמור יצויין, כי רק מספר מועט של חברות אשר עומדות בתנאי הסף האמור (אשר למעשה ניתן לעמוד בו רק על ידי זכייה במכרזים המפורסמים על ידי משרד החינוך! )  רשאיות להשתתף בו  תוך חשש כי תנאי הסף במכרז יוצרים מונופול המאפשר למפעילה הנוכחית ואולי לקומץ חברות נוספות  לעמוד בתנאיו.

על כן  תטען  החברה כי תנאי הסף בנוסחו דהיום, הנו תנאי סף שרירותי, בלתי סביר, הפוגע בחופש העיסוק של החברה ושל יתר החברות העוסקות בתחום ובתחרות החופשית, עומד בניגוד להוראות החשב הכללי בנוגע להסרת חסמים ברכש הממשלתי ומצמצם הלכה למעשה, שלא כדין ושלא לצורך את מספר המשתתפים הפוטנציאלים במכרז, ועל כן הוא אינו יכול לעמוד.
ודוק, כל שמבקשת החברה הנו כי יתאפשר לה (כמו גם לחברות נוספות) להשתתף במכרז ותו לא. למותר לציין כי שינוי זה גם יביא למשרד החינוך הצעות ראויות נוספות, כך יגדל מספר המשתתפים הפוטנציאליים במכרז והמשרד יוכל לקבל הצעות רבות יותר וטובות יותר וכך לראות ברכה גם במישור הכלכלי. בקשתנו מקבלת משנה תוקף עת חלק ניכר מהשירותים נשוא מכרז זה הינם שירותי מנהלה, בקרה , פיקוח וניהול של הפעילות.

על כן, מבוקש כי תתאפשר עמידה בתנאי סף חלופי בגין כמות מחברות בחינה – קרי על הגוף המציע להיות בעל ניסיון של 3 שנים אחרונות בהגשה לבחינות בגרות של תלמידים... בהיקף מינימלי של 1500 מחברות בחינה בשנה."
	סעיף זה יישאר ללא שינוי

	7. 
	4.1
	7
	האם התוכנית מיועדת גם לתלמידי כיתות י'?
	ראו סעיף 4.1 ד' במכרז – האגף משאיר לעצמו את האפשרות להחליט על קבוצת התלמידים שיכללו בתכנית.

	8. 
	4.1
	7
	מהי כמות התלמידים שנבחנו בכל אחת מהשנים הקודמות 2015-2017?
	ראה סעיף 4.4.3 במכרז.

	9. 
	4.2.2
	7
	האם מנהל בי"ס קובע מי סגל ההוראה או שמא נדרש את אישורו לסגל ההוראה?
	הקבלן אחראי לבחירת המורים ולהעסקתם ע"פ הקריטריונים במכרז.

	10. 
	4.2.7
	8
	בכל אחת משנות הלימודים תשע"ה ,תשע"ו ותשע"ז
)לאחר הרפורמה בבחינות הבגרות), עמדו תשלומי המאלוס בממוצע על למעלה מ 100 אלף ₪.(סעיף 13.4.3/4)
לצורך הערכת תחשיב הבונוס/ מאלוס, נבקש לקבל את המשקולות בכל אחד מהמקצועות/שאלונים המועברים בתוכנית והרשומים בסעיף 4.4.3
	המשקולות בכל מקצוע יכולים להשתנות בהתאם להחלטת המשרד בכל שנה.

	11. 
	4.3.2
	8
	האם הכספים שמופקדים בחשבון הם של המפעיל או של המשרד? באם של המפעיל, מתי יכול למשוך את הכסף מהחשבון?
	הכספים מופקדים בחשבון הבנק של המשרד כאמור בסעיף 4.3

	12. 
	4.3.10
	9
	במקרה של קבלת הנחה, האם המשרד מפצה את הקבלן המפעיל?
	לא, הקבלן יקבל את התמורה עפ המוגדר במכרז

	13. 
	4.3.10
	9
	החזר שכר לימוד לתלמיד שלימודיו הופסקו מסיבה המצדיקה החזר – את התשלום שילם התלמיד ישירות לחשבון משרד החינוך.

אנא הבהירו את הפרוצדורה הנדרשת לשם קבלת ההחזר ממשרד החינוך והעברתו לתלמיד?
	ראו סעיפים 4.3.11-4.3.12

	14. 
	4.3.12
	9
	האם הכוונה היא ש-1.25% מסך הנרשמים קיבלו 100% החזר כספי?
	כן

	15. 
	4.4
	10
	מהו מספר תחומי הדעת במכרז? מהם תחומי הדעת?
	תחומי הדעת ומספר השאלונים יכולים להשתנות משנה לשנה

	16. 
	4.5 

ס"ק 1.1.1
	11
	האם ניתן להפעיל אתרי לימוד בתוך בתי הספר האזוריים? 
	אתרי הלימוד ייקבעו בכל שנה בשיתוף עם הרשויות המקומיות

	17. 
	4.5 ס"ק 1.2
	12
	האם ניתן לקיים את המפגשים בתוך בתי הספר, בהינתן שקיים מקום גדול מספיק?
	על הקבלן לתאם ולממן את מיקום ההדרכות.

	18. 
	4.5 - 1.1.2
	11
	למה הכוונה בנושא אתרי לימוד בית ספריים
ש "הגורם המבצע הוא בית הספר (באחריות הקבלן("?
וזאת לעומת אתרי לימוד אזוריים בהם הגורם המבצע הוא הקבלן.
	מנהל בית הספר או מי מטעמו דואג להתנהלות המרכז וכל זאת באחריות הקבלן.

מנהל בית הספר כפוף להנחיות הפדגוגיות של הקבלן.

	19. 
	4.5 - 1.1.2
	11
	מי מגייס ומעסיק את המורים? / מי מכשיר אותם? / מי נותן לתלמידים חומרי לימוד? / מי בוחן את התלמידים? / מי נותן לתלמידים ציוני הגשה? ועוד
	באחריות הקבלן

	20. 
	4.5 – 1.1.2 ו'
	12
	האם אבות בית העובדים באתרי הלימוד (בתי הספר)  יכולים לשמש כמינהלנים של האתר?

	הקבלן אחראי לגייס את המנהלנים.

	21. 
	4.5- 1.2.1 
	12
	האם ניתן לבצע השתלמויות סינכרוניות לכל מנהלי האתרים?
	לא

	22. 
	4.5- 1.3.3 
	13
	האם ניתן לבצע השתלמויות סינכרוניות לכל המורים?
	לא

	23. 
	4.5- 5.5.2
	15
	האם שעות הלימוד – 100 שעות/125 שעות הן שעות לימוד אקדמיות או שעוניות
	ראו סעיף 5.1.2 בטבלה

	24. 
	4.5 – 6.6
	16


	ניהול בחינות המתכונת- האם התשלום של משגיחי בחינות המתכונת הוא באחריות הקבלן או המשרד?

מה כמות התלמידים הזכאים להתאמות וההתפלגות לפי התאמות (הקראה, שכתוב וכו)
	ראו תשובה לשאלה 2.

כ- 40% מהתלמידים זכאים להתאמות.  מתוכם:

2%- בע"פ, 9%- שעתוק, 16% הקראת שאלון, 5% לבוחן ניטרלי, 90% לתוספת זמן.

	25. 
	4.5
	11
	שלב ההתארגנות – אתרי הלימוד.

האם באחריות המציע הזוכה יהיה לאתר את  אתרי הלימוד כרשום בסעיף 1.1.1 או שהמשרד הוא זה שיקבע היכן יהיו האתרים כרשום בסעיף 1.1.2? 
	רשימת הרשויות בהן יפתחו אתרי לימוד אזוריים תועבר לקבלן. 

על הקבלן ליצור קשר עם הרשות המקומית למציאת אתר לימוד.

המשרד יעביר לקבלן את רשימת אתרי הלימוד הבית ספרית. 

	26. 
	4.5
	11
	הכנת אתרי לימוד אזוריים - אנא הבהרתכם מי נושא בעלויות האבטחה, ניקיון, תחזוקה, ציוד מתכלה וציוד משרדי באתרי הלימוד האזוריים? וזאת כיוון שסעיף ג מתייחס רק לאתרי לימוד בית ספריים.
	הרשות המקומית

	27. 
	4.5
	11
	אתרי לימוד בית ספריים - כמה אתרי לימוד בית ספריים צפויים להיות בשנה הקרובה? בנוסף אנא פירוט מספר אתרי הלימוד הבית ספריים בשנים האחרונות.
	בעבר לא היו אתרי לימוד בית ספריים. 

התכנית היא לפתוח עד- 35 אתרי לימוד בית ספריים.

	28. 
	4.5
	12
	איתור והעסקת מנהלי אתרי לימוד אזוריים והכשרתם - האם ההכשרה היא רק למנהלי אתרי הלימוד האזוריים? מה לגבי הכשרת מנהלי אתרי הלימוד הבית ספריים?
	יש להכשיר גם את מנהלי אתרי הלימוד הבית ספריים

	29. 
	4.5
	14
	שיבוץ מנהלי אתרי לימוד ומורים - כמה אתרי לימוד קטנים (פחות מ-4 קבוצות) היו בשנים האחרונות?
	כ- 8 אתרי לימוד קטנים

	30. 
	4.5
	14
	אימות תלמידים זכאים - רשום כי במקרב בו התקבלו תלמידים ללימודים אך לא נמצאו זכאים להשתתף בתכנית, על הקבלן להחזיר לתלמידים את דמי ההשתתפות. האם הקבלן יקבל מהמשרד את הכסף בחזרה?
	לא יועבר כל תשלום לקבלן בגין השתתפות תלמיד שאינו זכאי להיות בתוכנית.

	31. 
	4.5
	15
	תרגול - האם כל התלמידים ללא יוצא מן הכלל יקבלו בכל יום לפחות שעה אחת של תרגול?
	שעת התרגול מהווה חלק מסך השעות של הקורס.

	32. 
	4.5
	15
	תרגול - לפי החישוב שלנו, אם כל תלמיד שלומד יחידת לימוד אחת יקבל במשך 25 ימים 100 שעות (כולל תרגול) ובכל יום התלמיד יקבל לפחות שעת תרגול אחת, בסה"כ יהיו לו מקסימום 75 שעות למידה ומינימום 25 שעות תרגול ולא לפחות 80 שעות הוראה כפי שרשום בסעיף.
	התרגול הוא חלק מהלמידה

	33. 
	4.5
	15
	תרגול - לפי החישוב שלנו, אם כל תלמיד שלומד 2 יחידות לימוד אחת יקבל במשך 25 ימים 125 שעות (כולל תרגול) ובכל יום התלמיד יקבל לפחות שעת תרגול אחת, בסה"כ יהיו לו מקסימום 100 שעות למידה ומינימום 25 שעות תרגול ולא לפחות 105 שעות הוראה כפי שרשום בסעיף.
	ראו תשובה לשאלה 32

	34. 
	4.5
	15
	תרגול - האם יכול להיות שמורה המלמד יחידה אחת, ילמד יותר מ-4 שעות (כולל תרגול) ביום? והאם יכול להיות שמורה המלמד 2 יחידות, ילמד יותר מ-5 שעות (כולל תרגול) ביום?
	עפ"י החלטת הקבלן.

	35. 
	4.5
	15
	תרגול - בסעיף רשום שהמורה רשאי לבצע תרגול בקבוצות קטנות ולאו דווקא לכל הקבוצה ביחד. האם במקרה בו המורה יבצע תרגול לקבוצה קטנה, שאר התלמידים יהיו בשיעור חופשי? האם התלמידים שלא קיבלו את התרגול בקבוצה הקטנה, יקבלו את השלמת שעות התרגול בשעות אחרות?
	ראו סעיפים 5.5.7 ו- 5.5.8 בטבלה.

מדובר על שעות תגבור המתווספות לשעות הקורס המתחייבות.

	36. 
	4.5
	15
	חומרי למידה - האם על הקבלן לממן את רכישת/הדפסת חומרי הלמידה?
	כן

	37. 
	4.5
	15
	פורום אינטרנטי - אנא הבהרתכם אם על הקבלן להקים את המערכת מאפס או שהקבלן יקבל את המערכת במסגרת החפיפה עם הספק הקיים?
	על הקבלן להקים את המערכת.

	38. 
	4.5
	16
	כתיבת הבחינה - אנא הבהרתכם להגדרה: "מוכן לדפוס"?
	מוכנה לשכפול.

	39. 
	4.5
	16
	ניהול הבחינה - האם העסקת המשגיחים במסגרת בחינת המתכונת, היא על חשבון הספק?
	ראו תשובה לשאלה 2

	40. 
	4.5
	16
	ערעור על ציון בבחינת המתכונת - כמה ערעורים היו בשנים האחרונות בממוצע לשנה?
	תלמידים בודדים בלבד.

	41. 
	4.5
	17
	ציוד עזר לבחינה - האם החומרים מתקבלים מהמשרד או שעל הקבלן להפיקם?
	החומרים לבחינת הבגרות מתקבלים מהמשרד

	42. 
	4.5
	17
	הכנת מרכזי הבחינות - האם העסקת המשגיחים במסגרת בחינת הבגרות, היא על חשבון הספק?
	ראו תשובה לשאלה 2

	43. 
	4.5
	
	אנא הבהרתכם כמה זמן יקח בין מועד סיום הלימודים ועד בחינות הבגרות? האם ישנו זמן מקסימאלי?
	הלימודים מתקיימים עד יום לפני הבגרות

	44. 
	4.5
	
	האם על הקבלן להעסיק את המורים בזמן בחינת הבגרות?
	להחלטת הקבלן.

	45. 
	6
	16
	האם הבחינה נדרשת בתרגום לשפות נוספות?
	בשפה הערבית

	46. 
	7.7
	17
	האם הכוונה שעל הקבלן להתקשר עם החברות שזכו במכרז ההשגחה על מבחני הבגרות? 

אם כן, מהם התעריפים? מה משך בחינת בגרות בשעות?
	ראו תשובה לשאלה 2

	47. 
	4.6
	19
	האם המציע הזוכה יקבל את מערכת המידע?


	למשרד לא קיימת מערכת מידע וכאמור בסעיף זה על הקבלן להפעיל מערכת מידע לצרכי הפרויקט.

	48. 
	4.6
	21
	בשנים האחרונות בוצעו שינויים בתכנית מידי שנה אשר גרמו לספק לייצור שינויים ופיתוחים במערכת המידע מידי שנה. האם על הספק לקחת בחשבון כי גם בשנים הבאות יהיו פיתוחים מותאמים לצרכים המשתנים?
	על הקבלן להתאים את מערכת המידע לדרישות הפעילות בפרויקט

	49. 
	4.6.1
	19
	מערכת המידע - האם מערכת המידע האינטרנטית תתקבל במסגרת החפיפה עם הספק הקודם? אם לא, האם יש להקימה מאפס? האם קיים אפיון? ומתי אמורה להיות מוכנה טרם מועד תחילת הלימודים?
	ראו תשובה לשאלה 47.

המערכת צריכה להיות מוכנה לפחות חודש לפני תחילת הלימודים

	50. 
	4.6.2 
	19
	אנא אשרו כי המערכת שימסור המשרד לקבלן לצורך תפעול, מתוחזקת ע"י המשרד לרבות: תקלות, התאמה למערכות הפעלה ושדרוגי בסיס נתונים.
	ראו תשובה לשאלה 47

	51. 
	4.6.2
	19
	על איזו תשתית מבוססת המערכת? האם נדרש רישוי כלשהו? מי נושא בעלויות התחזוקה? מי אחראי לפיתוחים ושיפורים הנדרשים לאורך חיי הפיתוח?
	ראו תשובה לשאלה 47.



	52. 
	4.6.5
	20
	האם תהליך התיעוד והבקרה ורשימת הדוחות פותחה וזמינה במערכת שנמסרת לקבלן? 

במידה ולא, האם ניתן לפתח את הדוחות במערכת המידע שנמסרת לקבלן?
	ראו תשובה לשאלה 47.



	53. 
	4.6.6
	20
	האם ניתן לבצע את המעקב במערכת גביה שנמצאת ומתוחזקת ע"י הקבלן חיצונית למערכת המידע שנמסרת לתפעול? 
	הקבלן ינהל את הרישום והגביה במערכת מידע שלו ויעביר דיווחים למשרד בהתאם למוגדר במכרז

	54. 
	4.6.7
	20
	האם אתר האינטרנט של התכנית יועבר לידי המציע הזוכה במכרז או שעליו להקימו מהתחלה?
	ראו תשובה לשאלה 47

	55. 
	4.10.1 ו-4.10.2
	22
	להבנתנו אין לימודים של 3 יחידות לימוד.
	ראו סעיף 4.4.2 

	56. 
	4.10.3
	22
	מה הכוונה בשעות לימוד נוספות?

מהו היקף שעות הלימוד הלא-נוספות?
	שעות לימוד נוספות הן שעות התגבור.

ראו סעיף 4.10.5 

	57. 
	5.6
	23
	פסקה 1 - מבוקש להוסיף "זאת למעט בנסיבות אשר אינן בשליטתו (כגון התפטרות חבר צוות)"
	סעיף זה יישאר ללא שינוי

	58. 
	5.8
	24
	מהו עובד מדינה? האם ניתן להעסיק עובד או מורה או מנהל של רשת חינוך או איש חינוך של רשות מקומית?
	ראו סעיף 1 יא' למסמך זה

ראו סעיף 5.8 במכרז

	59. 
	5.12
	24


	יש הכרח לעדכן את רכיב התגמולים שכן הוא עלה ל6.5%
	יש לפעול על פי כל דין

	60. 
	5.16
	25
	שורה 8 לאחר המילה " מהסכום" מבוקש להוסיף " לאחר שהמשרד נתן לקבלן התראה מראש ובכתב ולרבות זכות טיעון ושימוע בפני נציגי המשרד בטרם הטלת הפיצוי המוסכם"
	סעיף זה יישאר ללא שינוי

	61. 
	5.17.1
	26
	ניסיון המנהל הפדגוגי:

האם רכז בחינות בגרות בבית ספר עונה על הקריטריון הנ"ל.

	ראו סעיף 1 יא' למסמך זה

	62. 
	
	
	"מנהל הפדגוגי של התכנית יהיה בעל ניסיון של לפחות 3 שנים ב- 7 השנים האחרונות, בהוראה בחטיבה העליונה, ובעל ניסיון של 2 שנים בתוך 3 שנים אחרונות  בריכוז תכנית של הכנת קבוצות של תלמידים לבחינות בגרות והגשתם לבחינות בגרות, בהיקף של לפחות 300 תלמידים בשנה"

ניכר כי דרישות הסעיף  הנ"ל להצגת ניסיונו של המנהל הפדגוגי ועמידתו בכל תנאי הסעיף לרבות ניסיון ב"ריכוז תכנית של הכנת קבוצות של תלמידים לבחינות בגרות ..." מצמצמות בצורה ניכרת את מספר המציעים אשר יוכלו לעמוד בתנאי הסף המינימאלי בהתאם למחוון ההצעות.  מה שעלול להעלות חשש לפגיעה בזכות התחרות ההוגנת והשיויון, תוך מתן יתרון בלתי הוגן למפעיל הנוכחי. המשרד עצמו מפעיל ככל הידוע לנו 2 תכניות מרכזיות להכנת קבוצות של תלמידים לבגרות, שתי תכניות המופעלות ע"י המפעילות הנוכחיות. אנו מאמינים כי ניתן להפעיל בהצלחה תכנית זו גם באמצעות בעלי תפקידים להם ניסיון בהכנת תלמידים לבגרות כגון רכזים פדגוגיים בבתי ספר/רכזי בגרות וכו... בהיקף מינימאלי של 150 תלמידים בשנה.

נודה על עדכון הסעיף בהתאם.
	סעיף זה יישאר ללא שינוי

	63. 
	5.17.1
	27
	מנהל ארגוני לתכנית - האם ניהול בית ספר הינו פרויקט חינוכי?
	ראו סעיף 1 יא' למסמך זה

	64. 
	5.17.1
	27
	מנהל בחינות ארצי - האם מנהל בית ספר הינו בעל ניסיון בארגון בחינות בגרות?
	ראו סעיף 1 יא' למסמך זה

	65. 
	5.17.2
	31
	סגן מנהל אתר לימוד אזורי - כמה אתרי לימוד אזוריים בהם למדו מעל 301 תלמידים היו בשנים האחרונות בממוצע בכל שנה?
	4-5 מרכזי לימוד אזוריים גדולים

	66. 
	5.17.2 ב'
	31
	בכמה מרכזים  למדו יותר מ301 תלמידים בשנים תשעז/תשעח ?
	ראו תשובה לשאלה 65

	67. 
	5.17.1
	29
	מדריכים - כמה מדריכים להערכתכם יש להעסיק בתכנית? כמה מדריכים היו בשנים קודמות בממוצע בשנה?


	היקף המדריכים שנדרש להעסיק יהיה תואם לפעילות שתתבצע בפועל וזאת ברמה האיכותית הגבוהה ביותר

	68. 
	5.17.4 

	ע' 32


	קיימת אי התאמה לגבי דרישת הניסיון של הממונה על אבטחת מידע.

בסעיף 5.17.4 בע' 22 נקבע כי נדרש ניסיון של 3 שנים, בעוד שבסעיף 3.12.8 נקבע כי נדרש ניסיון של 5 שנים.

אנא הבהירו.
	יש לשנות את דרישת הניסיון בסעיף 5.17.4 
הממונה יהיה בעל ניסיון של 3 5 שנים לפחות בתחום אבטחת מידע.

	69. 
	5.19
	33
	תשתית ממוחשבת - האם המערכת קיימת או שיש לפתחה מחדש? האם קיים איפיון?
	ראו תשובה לשאלה 49

	70. 
	5.19
	33
	אילו רמות הרשאה וכמה רמות הרשאה נדרשות במערכת המידע?

האם מערכת המידע תאוחסן בשרתי אינטרנט ייעודיים של הספק?

	רמות הרשאה: לכל בעלי התפקידים בתכנית ולאגף העל יסודי.

	71. 
	6
	34
	מבוקש לבטל דרישה זו לפיצוי מוסכם משום שאינה מידתית – בידי המשרד ערבות בנקאית ובנוסף סעדים על פי דין. 

לחילופין מבוקש להוסיף כי "בטרם יושת הפיצוי המוסכם תינתן לקבלן זכות טיעון ושימוע בפני נציגי המשרד ו/או הזדמנות לתיקון ההפרה שבגינה מבוקש להטיל את הפיצוי ככל וניתן."
	סעיף זה יישאר ללא שינוי

	72. 
	6.2
	34
	אי פתיחת קבוצות לימוד בהתאמה לתכנית האגף - נבקש להוסיף - "מסיבות התלויות בקבלן".
	סעיף זה יישאר ללא שינוי

	73. 
	7
	35
	לכאורה קיימת סתירה בין סעיף 7. 6  לבין סעיף 7.

סעיף 6 קובע כי ההתקשרות תחל במועד תחילת החפיפה עם הקבלן הנוכחי (המוסר). סעיף 7 קובע כי במועד חתימת ההסכם הקבלן אמור להפעיל את התכנית כולה. 

הקבלן יכול להיות מוכן להפעלת התכנית רק לאחר חפיפה, ולכן אם דורשים שבמועד חתימת ההסכם הקבלן יהיה כבר מוכן, ההסכם חייב להחתם לאחר סיום החפיפה. דא עקא סעיף 7(6) קובע כי ההתקשרות תחל במועד תחילת החפיפה, היינו במועד שבו הקבלן עוד לא השלים הכנותיו להפעלת התכנית. לכן שתי ההוראות סותרות זו לזו.

אנא הבהירו הסתירה.  
	סעיף זה יישאר ללא שינוי

	74. 
	7(2)

8
	35

36
	לשם הבהרה הכוונה למערכת המידע של המשרד המועברת לשימוש הקבלן הזוכה כמפורט בסעיף 4.6? 

היה והתשובה חיובית מבוקש להוסיף  לאחר המילה "התוכנה" את המילים "אשר נמסרה לקבלן ממשרד החינוך"

בסיפא מבוקש להוסיף " ככל נמסרו לקבלן על ידי המשרד וככל שבוצעו שינויים במערכת על ידי הקבלן" 

(מובהר כי אין הכוונה  למערכת מידע של הקבלן אשר בשימושו במהלך עסקיו הרגיל  ואשר פותחה על ידו /בבעלותו / ברשיון שימוש שניתן לו מצד ג' אשר לא תועבר לקבלן החדש מכל סיבה שהיא) .
	ראו תשובה לשאלה 49
סעיף זה יישאר ללא שינוי

	75. 
	9.1

8.1
	9.1

77
	מבוקש להוסיף בסיפא סעיף 9.1  ובסעיף 8.1 לאחר המילה " שהוא" בשורה 2:"שאינו מהווה נחלת הכלל ו/או מידע שהיה בידי הקבלן עובר לתחילת התקשרות  ו/או מידע שגילויו נדרש בצו של רשות מוסמכת ועל פי דין." 
	סעיף זה יישאר ללא שינוי

	76. 
	10.1
	10.11
	מבוקש למחוק את המילים " באופן ישיר" 
	סעיף זה יישאר ללא שינוי

	77. 
	10.6
	38
	אין גישה ללינק שצורף. האם ניתן לקבל אותו בקובץ?
	לאחר בדיקה הלינק עובד.

	78. 
	10.8
	38
	האם המשרד יישא בעלויות יועץ אבטחת המידע לטובת האישורים? 

	לא

	79. 
	10.8
	38
	נבקש לקבל את רשימת הספקים המאושרת ע"י המשרד לאישור מומחה אבטחת מידע
	הרשימה תועבר לקבלן 

	80. 
	10.9
	38
	אנא הבהרתכם מהו התאריך הקובע "לעמידת הקבלן בכל הדרישות וההנחיות".
	מתחילת ההתקשרות ועד סופה

	81. 
	10.11
	38
	האם חוות שרתים (למשל בזק ) בה נארח את המערכת נחשבים לצד ג'?
	יש לפעול בהתאם לדרישות הביטוח המצורפות למכרז

	82. 
	10.12
	38
	אבקש להוסיף בסעיף זה "לאבטחת כל החומר הדיגיטלי  שיגיע אליו"
	סעיף זה יישאר ללא שינוי

	83. 
	10.13
	38
	האם שותף לפעילות יכול להיות קבלן משנה העוסק במיחשוב
	ראו סעיף 1 יא' למסמך זה

	84. 
	10.14
	38
	נבקש לקבל את תוכן וצורת הדיווחים הנדרשים.
	יש לפעול בהתאם לסעיף 4.7 וכל דיווח שידרש ע"י האגף.

	85. 
	11.1

12.1
	39

78
	שורה 1 – לאחר המילה "אחראי" מבוקש למחוק את המילים "באחריות מלאה ומוחלטת"

שורה 1 – מבוקש למחוק את המילים "כל" (להשאיר את הל') 

שורה 2 – מבוקש למחוק את המילה " שלוחיו". 

לחילופין, לאחר המילה "שלוחיו" מבוקש להוסיף "של הקבלן / צד ב'"
	סעיף זה יישאר ללא שינוי

	86. 
	11.2

12.2
	39

78
	שורה 1 – מבוקש למחוק את המילה "כל"

שורה 2 – לאחר המילה "בפרויקט" מבוקש להוסיף "פטור כאמור לא יחול על נזק אשר נגרם כתוצאה ממעשה ו/או מחדל של המשרד ו/או מי מטעמו"

שורה 2 – לאחר המילים "שתחויב בו" מבוקש להוסיף "בפסק דין שביצועו לא עוכב"

שורה 3 – לאחר המילה "הוצאה" מבוקש להוסיף "סבירה"

מבוקש להוסיף בסיפא: "המשרד יודיע לקבלן/צד ב' אודות כל תביעה שיקבל מתובע כלשהו וייתן לקבלן/צד ב' הזדמנות להתגונן. המשרד לא יתפשר בהליך כאמור ללא הסכמת הקבלן/צד ב', זאת כתנאי לשיפוי כאמור"
	סעיף זה יישאר ללא שינוי

	87. 
	11.3, 12.3
	39, 78
	שורה 3 – מבוקש למחוק את המילה "כל" לפני המילה "דין"
	סעיף זה יישאר ללא שינוי

	88. 
	11.4, 12.4
	39, 78
	לאחר המילים "יקבע כדין" מבוקש להוסיף "בפסק דין שביצועו לא עוכב"
	סעיף זה יישאר ללא שינוי

	89. 
	11.6

12.6
	40

78
	שורה 1 – לאחר המילה "האחריות" מבוקש להוסיף "על פי דין"

שורה 1 – מבוקש למחוק את המילים "כל" (להשאיר את הל')

שורה 3 – מבוקש להוסיף את המילים "ובלבד כי נגרמו" לפני המילים "עקב מעשה ו/או מחדל של הקבלן/צד ב'"

שורה 5 – לאחר המילים "חויבה המדינה" מבוקש להוסיף "בפסק דין שביצועו לא עוכב"

מבוקש להוסיף בסיפא: "המדינה תודיע לקבלן/צד ב' אודות כל תביעה שתקבל מתובע כלשהו ותיתן לקבלן/צד ב' הזדמנות להתגונן. המדינה לא תתפשר בהליך כאמור ללא הסכמת הקבלן/צד ב', זאת כתנאי לשיפוי כאמור".
	סעיף זה יישאר ללא שינוי

	90. 
	13.2
	42
	מצויין בסעיף שהתשלום יהיה על פי הגשת חשבונית. לגוף שהינו חל"צ אין חשבוניות. נא אשרו שחל"צ יכול להגיש "דרישת תשלום" במקום חשבונית.
	הקבלן יגיש חשבונית על פי כל דין

	91. 
	13.3.4
	42
	חשבון סופי ותשלום היתרה - כמה זמן להערכתכם יקח מסוף פעילות הלמידה או לאחר מועדי בחינות הבגרות?

	החשבון הסופי מסתיים בד"כ בין אוקטובר לדצמבר

	92. 
	13.4.3
	43
	סכום הבונוס/מאלוס - אנא הבהרתכם שהתלמידים שיילקחו בחשבון לצורך החישוב יהיו אך ורק התלמידים שקיבלו את ההכשרה מהספק ולא התלמידים שהגיעו לבחינה בלבד.
	נכון

	93. 
	13.4.4
	43
	נבקש הבהרה עם דוגמאות.
	כאמור בסעיף 13.4.4.

	94. 
	13.8.2
	44
	היות ותשלום שכר המועסקים הינו חלק מהותי מהוצאות הקבלן נבקש להבהיר כי היה ויחול שינוי רגולאטורי כלשהו בעלות שכרם של העובדים בין היתר בשל אחוזי ההפרשה לביטוח פנסיוני, שכר מינימום וכיוב') אז תעודכן התמורה המגיעה לקבלן בהתאם לאחוז השינוי כאמור (לא רק בשל תוספת יוקר) . הקבלן יפנה למשרד לעדכון התמורה בצירוף אסמכתא אודות מהות השינוי.
	התעריף שנקבע במכרז יישאר ללא שינוי

	95. 
	14
	45
	נכתב בסעיף זה כי הצעות המחיר של המציעים יושוו כשהן כוללות מע"מ - ביום ה-11.01.2018 נתקבלה החלטת רשות המיסים בנושא המע"מ, אשר קבעה בין היתר, כי: "לאור העובדה, כי אחד המבחנים המהותיים לשאלת הסיווג הינו המבחן לפיו יש לבדוק האם סיווג פעילותו של הגוף כמלכ"ר אינה מהווה גורם תחרותי לעסקים אחרים באותו תחום וכפועל יוצא היא אינה מביאה להפליה לטובה של המלכ"ר בהשוואה לאותם עסקים. נוסף, החלת שיעורי מס שונים על כל אחד מהמתחרים יש בהם כדי להשפיע על גובה הצעת המחיר אשר ייתכן כי תשפיע כל זהות הזוכה במכרז, ועל מנת לשמור על ניטרליות מיסויית. הרינו להודיע, כי במקרים בהם המדינה ו/או כל זרוע אחרת שלה תפרסם מכרז ובין מגישי הצעה למכרז יהיו גם גופים המסווגים במלכ"ר וגם גופים המסווגים כעוסק לעניין החוק, ויתברר כי מטרת פעילות המלכ"ר המתמודד במכרז היא לשם השגת רווחים (גם לשם השגת רווח זמני אשר ישמש את המלכ"ר בפעילותו המלכ"רית), תפעל רשות המיסים לשינוי הסיווג של המלכ"ר לעוסק, בשל הפעילות האמורה עם כל המשמעויות הכרוכות בשינוי הסיווג". כאמור, בהתאם להחלטת רשות המיסים, בבואה של העמותה הזוכה, ככל ותזכה עמותה, בפתחה של רשות המיסים, לוקחת העמותה, וכך גם המשרד, סיכון סביר עד ממשי, כי רשות המיסים תשנה את סיווגה של העמותה לעוסק, לצורך פעילות ספציפית זו הנוגעת למכרז שבנדון. למן המיותר לציין, כי שינוי סיווג כאמור, יפגע הן בעמותה, אשר ככה"נ לא יהיה ביכולתה לספוג את ההפרש וההפסד הכלכלי האמור, והן במשרד, אשר יקבל שירות ירוד מהעמותה הזוכה, אם בכלל. שינוי סיווג כאמור לעיל, יוביל לכך שהצעת העמותה הזוכה, ככל ותזכה עמותה, תהפוכנה להצעה הפסדית וגרעונית. כלל ידוע הוא כי שיקול מחירי ההצעות שבפני הוועדה תוך עדיפות להצעה הזולה ביותר אינו בלעדי ובדיני המכרזים נקבעו חריגים רבים ושונים לכך. אחד מחריגים אלה הינו כי הצעת מציע המעידה על פניה כי ביצוע עבודות המכרז בתנאים אלה הינו גרעוני והפסדי באופן מובהק – יכול ותיפסל בשל כך בלבד! לאור האמור לעיל, מתבקש המשרד לבטל את הדרישה כי הצעות המחיר יושוו כשהן כוללות מע"מ, ולבצע שיקלול של הצעות המחיר אשר יוגשו במכרז שבנדון, זאת מבלי לכלול את רכיב המע"מ. מצ"ב החלטת רשות המיסים בנושא מיום 1.01.2018
	סעיף זה יישאר ללא שינוי

	96. 
	14.1
	45
	הצעת המחיר המתבקשת מתייחסת לחלוקה לשני סוגי מרכזים: בית ספרי ואזורי. המרכזים האזוריים נחלקים למרכזים שבהם ילמדו עד 300 תלמידים ומעל 300 תלמידים. במרכזים בהם מעל 300 תלמידים נדרש מינוי סגן למנהל המרכז. מינוי שכזה משמעותו עלויות תפעול נוספות.

נבקשכם להבהיר כמה מרכזים אזוריים גדולים (מעל 300 תלמידים) פעלו בשנים קודמות וכמה מרכזים אזוריים קטנים (מתחת ל-300) פעלו בשנים קודמות.

לחלופין:

נבקש כי הצעת המחיר תתייחס בנפרד למרכזים אזוריים גדולים ובנפרד למרכזים אזוריים קטנים.   
	סעיף זה יישאר ללא שינוי

	97. 
	17.2
	49
	מבוקש כי הודעת המשרד על הארכת השירותים/סיומם  תיעשה בהודעה מראש ובכתב של 90 יום לפחות.
	סעיף זה יישאר ללא שינוי

	98. 
	19.6
	51
	שורה 1 מבוקש למחוק את המילה " בלבד" ואת המילה " כל" ואת המילה "לבדו"

 שורה 1 לאחר המילה " אחראי" מבוקש להוסיף על פי דין (פעמיים) 

שורה 2 מבוקש למחוק את המילה " לכל (להשאיר את הל') 

שורה 3 מבוקש למחוק " או לעשות מעשה כלשהו"

לא ברורה דרישת המשרד כי הקבלן יפצה את המשרד ככל ונקבע כדין כי המשרד ביצע מעשה או מחדל בגינו הוא חויב בפיצוי.

מבוקש להבהיר בסעיף כי כל צד ישא באחריות על פי דין למעשיו או מחדליו ולא ידרש לשפות את הציד השני מקום שבו נגרם נזק בשל מעשיו של הצד המפר.

על כן מבוקש למחוק את הסיפא " אם על אף האמור... מלא"

או לחילופין לשנות את הנוסח  לנוסח הבא  "אם על אף האמור יחוייב המשרד כדין לשאת חבות אשר מוטלת על פי דין על הקבלן ... באורח מלא  ובלבד שחבות המשרד נקבעה בפסק דין שביצועו לא עוכב וכי המשרד הודיע לקבלן/צד ב' אודות כל תביעה שתקבל מתובע כלשהו ונתן לקבלן/צד ב' הזדמנות להתגונן. המשרד לא יתפשר בהליך כאמור ללא הסכמת הקבלן/צד ב', זאת כתנאי לשיפוי כאמור"
	סעיף זה יישאר ללא שינוי

	99. 
	22
	52
	מבוקש למחוק " על פי שיקול דעתו הבלעדי של המשרד" ובמקום לכתוב " על פי הוראות המכרז "

בנוסף מבוקש להוסיף כי לקבלן תנתן זכות טיעון ושימוע בפני נציגי המשרד בטרם תבוטל ההתקשרות.
	סעיף זה יישאר ללא שינוי

	100. 
	23.5
	54
	שורה 3 לאחר המילה" המשרד" מבוקש להוסיף " ובלבד שטרם מימוש כאמור ניתנה לקבלן הודעה מראש ובכתב לתיקון ההפרה והקבלן לא פעל תיקונה תוך פרק הזמן הנקוב בהודעת המשרד. 

מבוקש למחוק את הסיפא " והקבלן יפצה.. כך"
	סעיף זה יישאר ללא שינוי

	101. 
	24.1.11
	57
	קורות חיים ותעודות השכלה - להבנתנו צריך לצרף קורות חיים ותעודות השכלה רק עבור המנהל הפדגוגי. האם יש לצרף מסמכים גם עבור התפקידים הנוספים?

	ראו סעיף 14 במכרז

	נספח 3 – חוזה התקשרות

	102. 
	8.1
	77
	מבוקש להוסיף בסיפא: "מובהר כי בגדר ידיעה/מידע לא ייכלל מידע שהינו נחלת הכלל ו/או מידע שהיה בידי צד ב' עובר לתחילת התקשרות זו שלא עקב הפרת חובת הסודיות ו/או מידע אשר גילויו נדרש בצו של רשות מוסמכת ועל פי דין."
	סעיף זה יישאר ללא שינוי

	103. 
	11.4
	77
	שורה 1 – לאחר המילים "חויבה המדינה" מבוקש להוסיף "בפסק דין שביצועו לא עוכב".

מבוקש להוסיף בסיפא: "המשרד יודיע לצד ב' אודות כל תביעה שיקבל מתובע כלשהו וייתן לצד ב' הזדמנות להתגונן. המשרד לא יתפשר בהליך כאמור ללא הסכמת צד ב', זאת כתנאי לשיפוי כאמור"
	סעיף זה יישאר ללא שינוי

	104. 
	15.4.7
	82
	שורה 1 – לאחר המילים "להנחת דעתו" מבוקש להוסיף "מגובות בראיות"
	סעיף זה יישאר ללא שינוי

	105. 
	17.4
	83
	מבוקש להוסיף בסיפא "ובכפוף למתן התראה בכתב לצד ב', וצד ב' לא תיקן הפרתו תוך 14 יום"
	סעיף זה יישאר ללא שינוי

	106. 
	18.4 סעיף חדש
	83
	מבוקש להוסיף " בירורים לפי סעיף זה לא יגרעו מזכותו של כל צד לפנות לבית המשפט המוסמך על פי העניין."
	הסעיף במכרז ישאר ללא שינוי

	107. 
	נספח 3 להסכם (אישור קיום ביטוחים)
	85
	מתחת לנדון- לאחר תאריך תום הביטוח ולפני המילה בקשר מבוקש להוסיף "בין היתר"
	הבקשה מאושרת



	108. 
	נספח 3 להסכם (אישור קיום ביטוחים)
	85
	1/ב- נבקש לשנות ל- 20,000,000 ₪ במקום 5 מליון דולר
	הבקשה מאושרת



	109. 
	24.5.2
	79
	נבקש לשנות ל- 20,000,000 ₪ במקום 5 מליון דולר
	בסעיף הביטוח – הבקשה נדחית. באישור הביטוח – הבקשה מאושרת.
לאישור ענבל

	110. 
	נספח 3 להסכם (אישור קיום ביטוחים)
	85
	1/ד- נבקש להוסיף בסוף הסעיף "היה ויחשבו לעובדי צד ב"
	הבקשה נדחית. כחלופה, ניתן לציין את המילים :"היה וצד ב' ייחשב כמעבידם". 

	111. 
	24.5.4
	79
	נבקש להוסיף בסוף הסעיף "היה ויחשבו לעובדי צד ב"
	בסעיף הביטוח – הבקשה נדחית. באישור הביטוח – הבקשה נדחית. כחלופה, ניתן לציין את המילים :"היה וצד ב' ייחשב כמעבידם".

	112. 
	נספח 3 להסכם (אישור קיום ביטוחים)
	85
	2/ב- נבקש לשנות במקום "לא יפחת מסך" ל- "בסך"
	הבקשה מאושרת



	113. 
	24.6.2
	79
	נבקש לשנות במקום "לא יפחת מסך" ל- "בסך"
	בסעיף הביטוח – הבקשה נדחית. באישור הביטוח – הבקשה מאושרת.


	114. 
	נספח 3 להסכם (אישור קיום ביטוחים)
	86
	4/א- נבקש לשנות במקום "לשם המבוטח יתווספו כמבוטחים נוספים" לרשום- "הפוליסות מורחבות לשפות את"
	הבקשה נדחית



	115. 
	24.8.1
	80
	נבקש לשנות במקום "לשם המבוטח יתווספו כמבוטחים נוספים" לרשום- "הפוליסות מורחבות לשפות את"
	הבקשה נדחית. 


	116. 
	נספח 3 להסכם (אישור קיום ביטוחים)
	86
	4/ב- נבקש להוריד את המילה לפחות אחרי 60 יום
	הבקשה מאושרת



	117. 
	24.8.2
	80
	נבקש להוריד את המילה לפחות אחרי 60 יום
	בסעיף הביטוח – הבקשה נדחית. באישור הביטוח – הבקשה מאושרת.

	118. 
	נספח 3 להסכם (אישור קיום ביטוחים)
	86
	4/ג - נבקש להוריד את המילה "כל" ב- "אנו מוותרים על כל זכות.
	הבקשה נדחית


	119. 
	24.8.3
	80
	נבקש להוריד את המילה "כל" ב- "אנו מוותרים על כל זכות.
	הבקשה נדחית

	120. 
	נספח 3 להסכם (אישור קיום ביטוחים)
	86
	4/ז- נבקש להוסיף לפני המילה ביט את שם חברת הביטוח לדוגמא: "מגדל ביט"
	הבקשה מאושרת



	121. 
	24.8.7
	81
	נבקש להוסיף לפני המילה ביט את שם חברת הביטוח לדוגמא: "מגדל ביט"
	בסעיף הביטוח – הבקשה נדחית. באישור הביטוח – הבקשה מאושרת.

	122. 
	נספח 3 להסכם (אישור קיום ביטוחים)
	86
	4/ח- נבקש להוסיף בהתאם לסיכום של חברות הביטוח עם ענבל את המשפט- "אולם אין בביטול החריג בכדי לגרוע מזכויות המבטחת וחובות צד ב ע"פ דין"
	הבקשה מאושרת

	123. 
	24.8.8
	81
	נבקש להוסיף בהתאם לסיכום של חברות הביטוח עם ענבל את המשפט- "אולם אין בביטול החריג בכדי לגרוע מזכויות המבטחת וחובות צד ב ע"פ דין"
	בסעיף הביטוח – הבקשה נדחית. באישור הביטוח – הבקשה מאושרת.

	124. 
	נספח 3 הסכם התקשרות סעיף 13 להסכם
	86
	1. שורה 1- נבקש להוסיף לאחר המילים: "לרכוש ולקיים" את המילים: "באמצעותו ו/או באמצעות מי מטעמו".

2. שורה 2 נבקש להוסיף לאחר המילים: "ולטובת מדינת ישראל – משרד החינוך" את המילים: "בכפוף להרחבות השיפוי שלהלן".

3. שורה 2-נבקש להחליף את המילים: " את הביטוחים" במילים: "ולהציג את אישור עריכת הביטוח חתום על ידי מבטח צד ב'".

4. שורה 2-נבקש להחליף את המילים: כוללים" במילים: " כולל".
5. שורה 3-נבקש למחוק את המילים: "לא יפחתו מהמצוין".
	א. הבקשה נדחית. 

ב. הבקשה נדחית.

ג. הבקשה נדחית. 

ד. הבקשה נדחית. 

ה. הבקשה נדחית. 



	125. 
	נספח 3 הסכם התקשרות סעיף 24.5  להסכם ונספח ביטוח - אישור בדבר קיום ביטוחים סעיף- ביטוח חבות מעבידים
	86 , 91
	1. באישור –סעיף א אחרי המילה: "החוקית" נבקש לרשום את המילה: "של צד ב' "

2. סעיף 24.5.1 ובאישור סעיף 1 -נבקש להוסיף לפני המילים: "כלפי עובדיו" את המילים: "על פי פקודת הנזיקין [נוסח חדש] ו/או חוק האחריות למוצרים פגומים, תש"ם  1980 

3. סעיף 24.5.2 ובאישור סעיף ב-נבקש להחליף את המילים: "לא יפחת מסך" במילה: "בסך".
4. סעיף 24.5.2 ובאישור סעיף  ב - נבקש כי גבול האחריות יהיה בש"ח.
5. סעיף 24.5.2 באישור סעיף ב-נבקש נבקש למחוק את המילה: "(שנה)". 
6. סעיף 24.5.3 ובאישור סעיף  ג - נבקש לרשום לאחר המילים: " היה ויחשב " את המילה: " צד ב' " 

7. סעיף 24.5.4 ובאישור סעיף  ד - נבקש לרשום סוף הסעיף את המילים: " אשר נחשבים לעובדי צד ב'."
	א. הבקשה מאושרת. 

ב. הבקשה מאושרת.  

ג. בסעיף הביטוח – הבקשה נדחית. באישור הביטוח- הבקשה מאושרת.  

ד. באישור הביטוח בלבד - מקובל כל עוד שהסכום השקלי המצוין אינו נופל מיחס ההמרה לפי שער דולר ארה"ב היציג .

ה. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ו. בסעיף הביטוח – הבקשה נדחית. באישור הביטוח – הבקשה מאושרת. 

ז. בסעיף הביטוח – הבקשה נדחית. באישור הביטוח- הבקשה נדחית. כחלופה, ניתן לציין את המילים :"היה וצד ב' ייחשב כמעבידם".

	126. 
	נספח 3 הסכם התקשרות סעיף 24.6  להסכם ונספח אישור בדבר קיום ביטוחים סעיף- ביטוח אחריות כלפי צד שלישי


	86 , 91
	1. באישור –סעיף א אחרי המילה: "החוקית" נבקש לרשום את המילה: "של צד ב'"

2. סעיף 24.6.2 ובאישור סעיף ב-נבקש להחליף את המילים: "לא יפחת מסך" במילה: "בסך".

3. סעיף 24.6.2 ובאישור סעיף ב נבקש כי גבול האחריות יהיה בש"ח.
4. סעיף 24.6.2 ובאישור סעיף  ב - נבקש למחוק את המילה: "(שנה) 
5. סעיף 24.6.7 ובאישור סעיף ז נבקש להחליף את המילים: "וכל הפועלים מטעמו" במילים: "ובגין הפועלים מטעמו"
	א. הבקשה מאושרת.

ב. בסעיף הביטוח – הבקשה נדחית. באישור הביטוח- הבקשה מאושרת.  

ג. באישור הביטוח בלבד - מקובל כל עוד שהסכום השקלי המצויין אינו נופל מיחס ההמרה לפי שער דולר ארה"ב היציג. 

ד. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ה. הבקשה נדחית. יחד עם זאת,- באישור הביטוח בלבד – ניתן לציין את המילים :"ובגין כל הפועלים מטעמו" במקום המילים :"וכל הפועלים מטעמו". 


	127. 
	נספח 3 הסכם התקשרות סעיף 24.7  להסכם ונספח אישור בדבר קיום ביטוחים סעיף- ביטוח אחריות מקצועית
	87, 91-92
	1. סעיף 24.7.1 נבקש להוסיף לאחר המילים: "את אחריותו" את המילה: "החוקית". 

2. סעיף 24.7.2 נבקש להוסיף לאחר המילים: "הפוליסה תכסה" את המילים:  "את אחריותו החוקית של צד ב' בגין".
3. באישור סעיף א נבקש להוסיף לאחר המילים: "הפוליסה תכסה" את המילים:  "את אחריותו החוקית של צד ב' בגין".
4. סעיף 24.7.2 ובאישור סעיף א- נבקש למחוק את המילה: "כל" לפני המילה: "נזק" .
5. סעיף 24.2.2 ובאישור סעיף א- נבקש להחליף את המילים: "בהתאם למכרז" במילים: "בקשר למכרז".

6. סעיף 24.7.3 ובאישור סעיף ב  - נבקש להחליף את המילים: "לא יפחת מסך"" במילה: "בסך".
7. סעיף 24.7.3 ובאישור סעיף ב נבקש כי גבול האחריות יהיה בש"ח.
8. סעיף 24.7.3 ובאישור סעיף  ב - נבקש למחוק את המילה: "(שנה) 

9. סעיף 24.7.4 (ג)  ובאישור סעיף ג.3 –נבקש להוסיף לאחר המילים: "אובדן מסמכים" את המילים: "עד ל- 20% מגבול האחריות"

10. סעיף 24.7.4 (ה) ובאישור סעיף ג.5-אחרי המילה "גילוי "יירשם "של" ונבקש למחוק את המילה: "הארכת" ואת המילה  "לפחות" 
11. סעיף 24.7.5 ובאישור סעיף ד -נבקש להחליף את המילים: " והפועלים מטעמו" במילים: "ובגין הפועלים מטעמו".
	א. הבקשה נדחית. 

ב. הבקשה נדחית. 

ג. הבקשה נדחית. 

ד. הבקשה מאושרת. 

ה. בסעיף הביטוח – הבקשה נדחית. באישור הביטוח – הבקשה מאושרת. 

ו. בסעיף הביטוח – הבקשה נדחית. באישור הביטוח- הבקשה מאושרת.  

ז. באישור הביטוח בלבד - מקובל כל עוד שהסכום השקלי המצויין אינו נופל מיחס ההמרה לפי שער דולר ארה"ב היציג. 

ח. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ט. הבקשה נדחית. 

י. בסעיף הביטוח – הבקשה נדחית. באישור הביטוח – הבקשה מאושרת.

יא. בסעיף הביטוח – הבקשה נדחית. באישור הביטוח – הבקשה מאושרת.

	128. 
	נספח 3 הסכם התקשרות סעיף 24.8  להסכם 
	87-88 , 92
	1. סעיף 24.8.2 ובאישור סעיף ב -נבקש להחליף את המילה: "צמצום" במילים: "שינוי לרעה".

2. סעיף 24.8.2 ובאישור סעיף ב  -נבקש להוסיף לאחר המילים: "על ידי אחד הצדדים" את המילים: "במשך תקופת הביטוח".

3. סעיף 24.8.2 ובאישור סעיף ב נבקש לרשום במקום המילה: "30" את המילה: " 60" 
4. סעיף 24.8.2 ובאישור סעיף ב  -נבקש למחוק את המילה: "לפחות"
5. סעיף 24.8.3 ובאישור סעיף ג- נבקש למחוק סעיף זה או שיחול רק לגבי ביטוחי הרכוש.

ככל והבקשות לעיל לא תתקבלנה, נבקש למחוק את המילה: "כל" לפני המילה: "זכות".
6. סעיף 24.8.6 ובאישור סעיף ו- נבקש להוסיף לסיפא את המילים:" בקשר למעשי ו/או מחדלי צד ב' "

7. סעיף 24.8.7 ובאישור סעיף ז -נבקש להחליף את המילים: "לא יפחתו מהמקובל" במילים: "יהיו על פי".
8. סעיף 24.8.7  ובאישור סעיף ז-נבקש להוסיף לפני המילה: "ביט" את המילה: "מגדל".
9. סעיף 24.8.8  ובאישור סעיף ח-נבקש להוסיף לסוף הסעיף את המילים: " אולם אין בביטול הסעיף כאמור לגרוע מזכויות המבטחת וחובות המבוטח על פי כל דין".

	א. בסעיף הביטוח – הבקשה נדחית. באישור הביטוח – הבקשה מאושרת.

ב.  הבקשה נדחית. 

ג. הבקשה נדחית. יש לציין 60 יום. 

ד. בסעיף הביטוח – הבקשה נדחית. באישור הביטוח – הבקשה מאושרת.

ה. הבקשה נדחית. יוער כי לא התבקש ביטוח רכוש. 

ו. הבקשה נדחית. באישור הביטוח בלבד- ניתן לציין את המילים :"לעניין השירותים נשוא אישור זה" / " "בגין מעשי

ו/או מחדלי צד ב' וכל הפועלים מטעמו". 

ז. בסעיף הביטוח – הבקשה נדחית. באישור הביטוח – הבקשה מאושרת.

ח. בסעיף הביטוח – הבקשה נדחית. באישור הביטוח – הבקשה מאושרת.

ט. הבקשה מאושרת. 

	129. 
	נספח 3 הסכם התקשרות פסקה לאחר  סעיף 24.8  
	88
	1. פסקה ראשונה- נבקש למחוק את המילים: " פוליסות הביטוח המאושרות על ידי המבטח מטעמו או" 

2. פסקה שנייה - נבקש להחליף את המילים: "וכל עוד אחריותו קיימת" במילים: "ולעניין פוליסת אחריות מקצועית גם לשנתיים נוספות לאחר תום תקופת החוזה".
3. פסקה שנייה- נבקש לרשום במקום המילים:" מדי שנה בשנה" את המילים : " מדי כל תקופת ביטוח ותקופת ביטוח"  

4. פסקה שנייה- נבקש למחוק את המילים: " את העתקי פוליסות הביטוח המחודשות מאושרות וחתומות על ידי המבטח" 
5. נבקש להחליף את המילים: "שבועיים לפני" במילה: "עם".

6. פסקה אחרונה- נבקש לרשום במקום המילים: " מכל חובה " את המילים: " מחובה"  
	א. הבקשה נדחית. 

ב.  הבקשה נדחית.

ג. הבקשה מאושרת. 

ד. הבקשה נדחית.

ה. הבקשה נדחית.

ו. הבקשה נדחית.



	130. 
	נספח 3 להסכם אישור בדבר קיום ביטוחים 
	91
	1. פסקה לאחר הנדון- שורה 2-  נבקש לרשום לפני המילים: "בקשר להמחצית השלישית= סמסטר קיץ" בחנות בגרות  את המילים: "בין היתר"

2. פסקה לאחר הנדון- שורה 2-  נבקש לרשום לאחר  המילים: "בקשר להמחצית השלישית= סמסטר קיץ" בחינות בגרות  את המילים: "בקשר למתן שירותי הוראה "
	א. הבקשה מאושרת.

ב. הבקשה מאושרת. 


	131. 
	נספח 3 להסכם אישור בדבר קיום ביטוחים
	91-92
	נבקש להוסיף את חותמת המבטח באישור עם המילים: " למען הסר ספק, גבולות האחריות המפורטים באישור ביטוח זה כלולים בגבלות האחריות הכלליים של המבוטח על פי פוליסות הביטוח שהוצאו לו ולא בנוסף להם."
	הבקשה מאושרת



	נספח מספר 7 – טופס הגשת ההצעה

	132. 
	נספח 7 סעיף 10.1 ו- נספח 7 סעיף 10.2
	115 ו- 120
	ניסיון המציע בעבודות דומות - האם ניתן לצרף נתונים לשנים מוקדמות משנת 2013?
	המציע רשאי לפרט את ניסיונו כפי שהוא רואה לנכון. הציינון יהיה בהתאם לטבלאות השוואת ההצעות המצורפות למכרז.

	133. 
	נספח ו'
	159
	המציעים מתבקשים לפרט את כל העבודות שביצעו בעבר או מבצעים כיום במשרד החינוך.

הרשת קיימת כ- 90 שנה, ואין אפשרות מעשית לפרט את כל העבודות שביצעה לאורך השנים עבור משרד החינוך, מה גם שברור שעבודות שבוצעו בעבר הרחוק אינן רלוונטיות.

נבקשכם לקבוע טווח של שנים – למשל עבודות שבוצעו ב- 10 השנים האחרונות.
	ראו תשובה לשאלה 132

	134. 
	5.17.1
	27
	אנו מבקשים לאשר כי ניסיון של ריכוז תכנית להכנת קבוצות של תלמידים לבחינות בגרות והגשת לבחינות בגרות, כולל:

· הנחיית מדריכים ומורים ב: מיפוי תלמידים ומעקב אחר התקדמותם, תוכניות הוראה, תכנון לוח זמנים, דרכי כתיבת בחינות, אסטרטגיות למידה.
· עמידה בקשר עם מפמ"ר המקצוע במשרד לצורך תיאום תכני ההוראה .
· קבלת דיווחי ביקורים של מדריכים והכוונת המדריכים בהתאם לדיווח.
· כתיבת מבחני המתכונת והמחוונים 
	דרישות בעלי התפקידים מפורטות במכרז.


3. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל פדגוגי לתוכנית המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

